Deus ar brezhoneg beleg e veze graet goap alies : evit ober farz kokelenn e veze dav lakaat glaou bev war golo ar potouarn ouzhpenn, ar pezh a oa  tan war chorre ha tan dindan  evel e kantik ar Purkator. Alies e veze distaget  Alleluia, pebezh joa !  evel en Añjeluz amzer Fask, ha pam boa lennet ur barzhoneg gant Deguignet ma kroge meur a  boz gant an Alleluia, pebezh joa-se, ne oan ket bet souezhet. Drevezet e veze un himn en ur ganañ : Ave, maris stella / Non ket s ar re wellañ / Atque semper virgo / Falloch viton a zo, ar pezh a oa ur filozofiezh a feson . Ma mamm, deus he zu, he doa soñj deus ur mision x97 gwechall e veze graet misionoù gwech ha gwech all evit adlakaat an dud fidel er rollech mad x97 ma oa ur beleg o reiñ alioù fur dar merched yaouank, nompas mont dar bal, nompas mont dan ostaleri, nompas choari chartoù, nompas mont da sellet deus ar baotred o tiskouez o chofoù gar dar sul goude kreistez e-skeud choari foutball, gant arguzennoù hag a groge tout gant  abalamournemet e tistage a-ba-la-mour, ar pezh a oa un doare message subliminal hag a lakae merched Plougastell da choarzhin ; se oa er bloavezhioù 30, dre vras. 